CELEX: 62018CA0622
Language: el
Date: 2020-03-26 00:00:00
Title: Υπόθεση C-622/18: Απόφαση του Δικαστηρίου (πέμπτο τμήμα) της 26ης Μαρτίου 2020 [αίτηση του Cour de cassation (Γαλλία) για την έκδοση προδικαστικής αποφάσεως] — AR κατά Cooper International Spirits LLC, St Dalfour SAS, Établissements Gabriel Boudier SA (Προδικαστική παραπομπή – Προσέγγιση των νομοθεσιών των κρατών μελών περί σημάτων – Οδηγία 2008/95/ΕΚ – Άρθρο 5, παράγραφος 1, στοιχείο β' – Άρθρο 10, παράγραφος 1, πρώτο εδάφιο – Άρθρο 12, παράγραφος 1 – Έκπτωση από το δικαίωμα επί σήματος λόγω μη ουσιαστικής χρήσεως – Δικαίωμα του δικαιούχου του σήματος να προβάλει προσβολή των αποκλειστικών δικαιωμάτων του λόγω της χρήσεως από τρίτον πανομοιότυπου ή παρόμοιου σημείου κατά το χρονικό διάστημα πριν από την ημερομηνία ενάρξεως ισχύος της εκπτώσεως)

29.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/12
            
         
      Απόφαση του Δικαστηρίου (πέμπτο τμήμα) της 26ης Μαρτίου 2020 [αίτηση του Cour de cassation (Γαλλία) για την έκδοση προδικαστικής αποφάσεως] — AR κατά Cooper International Spirits LLC, St Dalfour SAS, Établissements Gabriel Boudier SA
      (Υπόθεση C-622/18) (1)
      
      (Προδικαστική παραπομπή - Προσέγγιση των νομοθεσιών των κρατών μελών περί σημάτων - Οδηγία 2008/95/ΕΚ - Άρθρο 5, παράγραφος 1, στοιχείο β' - Άρθρο 10, παράγραφος 1, πρώτο εδάφιο - Άρθρο 12, παράγραφος 1 - Έκπτωση από το δικαίωμα επί σήματος λόγω μη ουσιαστικής χρήσεως - Δικαίωμα του δικαιούχου του σήματος να προβάλει προσβολή των αποκλειστικών δικαιωμάτων του λόγω της χρήσεως από τρίτον πανομοιότυπου ή παρόμοιου σημείου κατά το χρονικό διάστημα πριν από την ημερομηνία ενάρξεως ισχύος της εκπτώσεως)
      (2020/C 215/14)
      Γλώσσα διαδικασίας: η γαλλική
      
         Αιτούν δικαστήριο
      
      Cour de cassation
      
         Διάδικοι στην υπόθεση της κύριας δίκης
      
      AR
      
         κατά
      
      Cooper International Spirits LLC, St Dalfour SAS, Établissements Gabriel Boudier SA
      
         Διατακτικό
      
      Το άρθρο 5, παράγραφος 1, στοιχείο β', το άρθρο 10, παράγραφος 1, πρώτο εδάφιο, και το άρθρο 12, παράγραφος 1, πρώτο εδάφιο, της οδηγίας 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων, ερμηνευόμενα σε συνδυασμό με την αιτιολογική σκέψη 6 της οδηγίας, έχουν την έννοια ότι αφήνουν στα κράτη μέλη την ευχέρεια να επιτρέπουν να διατηρεί ο δικαιούχος σήματος, ο οποίος κηρύχθηκε έκπτωτος των δικαιωμάτων του μετά την παρέλευση του χρονικού διαστήματος πέντε ετών από την καταχώριση του σήματος επειδή δεν έκανε ουσιαστική χρήση του σήματος στο οικείο κράτος μέλος για τα προϊόντα ή τις υπηρεσίες για τα οποία αυτό είχε καταχωρισθεί, το δικαίωμα να αξιώσει την αποκατάσταση της ζημίας που υπέστη λόγω της χρήσεως, από τρίτον, πριν από την ημερομηνία ενάρξεως ισχύος της εκπτώσεως, παρόμοιου σημείου για πανομοιότυπα ή παρόμοια προϊόντα ή υπηρεσίες, δυνάμενου να οδηγήσει σε σύγχυση με το σήμα του.
      
         (1)  ΕΕ C 436 της 03.12.2018.